laion/Wikipedia-Exotic huggingface dataset:
יצחק קיש

יצחק (איזאק) קיש (בהולנדית: Izaak Kisch; אמסטרדם, 23 בנובמבר 1905 - 29 ביולי 1980) היה משפטן ושופט יהודי-הולנדי ופרופסור באוניברסיטת אמסטרדם. קיש היה בנם של הרטוג קיש ורבקה שפיץ. הוא נרשם ללימודים באוניברסיטת אמסטרדם ב-1923. ההרצאות של פאול סחולטן (Paul Scholten) נתנו לו השראה להתמקד במשפטים. בשנת 1927 סיים בהצלחה את בחינת הדוקטורט שלו. הוא החל לעבוד כעוזר של סחולטן ב-1930. הוא השיג את הדוקטורט שלו בהצטיינות בשנת 1932 עם התזה "שיקולים על ההבחנה בין זכויות אמיתיות ואישיות". בשנת 1933 היה קיש חבר בוועדה לאינטרסים יהודיים מיוחדים, שתמכה בפליטים יהודים מגרמניה. בשנת 1935 מונה כמרצה באוניברסיטת אמסטרדם. הוא קיבל תפקיד זה בנאום על משפט השוואתי ומשפט מסחרי. משימת ההוראה שלו כללה הוראת משפט השוואתי ומשפט פרטי זר, אך הוא עסק גם בהיבטי המשפט הפרטי הבינלאומי של דיני אישות. הוא התבטא בחריפות נגד חוקי נירנברג ב-1935. כשפרצה מלחמת העולם השנייה, נקלע קיש לעימות בתוך המועצה היהודית לגבי מידת ההכלה של הכובשים הגרמנים. בספטמבר התפטר מחברותו בוועדה לאינטרסים יהודיים מיוחדים. הוא פוטר מתפקידו כמרצה פרטי על ידי כוחות הכיבוש. למרות העזיבה הכפויה הזו, הוא נתן הרצאת פרידה. מאוחר יותר הצטרף למה שנקרא קבוצת ברנוולד, אבל היה אחד הבודדים שלא נכלאו. כחלק מקבוצה זו, הועבר דרך וסטרבורק לטרזיינשטט במקום למחנה השמדה כמו אושוויץ או סוביבור, שם שרד את המלחמה עם משפחתו. לאחר המלחמה חש אי נוחות מוסרית לגבי נתיב המילוט דרך רשימת ברנוולד. ב-1945, לאחר מלחמת העולם השנייה, מונה לפרופסור לפילוסופיה משפטית ומשפט השוואתי באוניברסיטת אמסטרדם. בשנת 1960 מונה לבית המשפט העליון של הולנד אך התפטר לאחר שנה. פורסם רק פסק דין אחד - מלשכת המיסים - שבו היה קיש שותף לכתיבה. לאחר עזיבתו את בית המשפט העליון, מינויו באוניברסיטת אמסטרדם הומר בחזרה לפרופסורה מלאה והוא כיהן בתפקיד זה עד פרישתו לגמלאות ב-1975. Echtscheiding op eenparig verzoek - גירושין בבקשה פה אחד (1968). Een en ander over buitenlands huwelijksvermogensrech - מידע על דיני ממון זרים t (1951). De persoon in het recht - האדם במשפט (1947). Rechtswetenschap - מדע המשפט (1938). Verdeeling van Palestina: het rapport der Palestine Royal Commission- חלוקת פלסטין: הדו"ח של הוועדה המלכותית של פלסטין Rechtsvergelijking en handelsrecht: openbare les gehouden op 6 juni 1935 - משפט השוואתי ומסחרי: הרצאה פומבית שהתקיימה ב-6 ביוני 1935 (1935). Beschouwingen over de onderscheiding tusschen zakelijke en persoonlijke rechten - הרהורים על ההבחנה בין זכויות ממשיות לאישיות (1932). L.C. Winkel (2004). I. Kisch (1905 - 1980) in: 16 juristen en hun filosofische inspiratie, pp. 172 t/m 181 G.E. Langemeijer (1980). Levensbericht I. Kisch, in: Jaarboek, Amsterdam, pp. 202-207
טלמנקה

רכס הרי טלמנקה הוא רכס הרים עצום העולה מפני הים בצד החוף הקריבי של קוסטה ריקה אל גובה של יותר מ-3600 מטר ואז צונח בחזרה אל הצד המערבי של המדינה, אל חופי האוקיינוס השקט. על רכס ההרים הזה נמצאות שתיים מהפסגות הגבוהות בשתי המדינות: Cerro Chirripo (3820 מטרים) בקוסטה ריקה והר הגעש בארו (3475 מטרים) בפנמה. רכס ההרים נמצא בתוך הפארק הבינלאומי לה אמיסטאד המשותף בין קוסטה ריקה לפנמה. הרי טאלמנקה מכילים אזורי מחיה רבים העוברים מגובה פני הים עד לגובה של למעלה מ-3500 מטרים מעל פני הים. הטווח בין הפסגות מכוסה על ידי יערות ההרים של טאלמנקן עד לגבהים של כ-3,000 מטר. חלק גדול ממנו מכוסה ביערות גשם. מעל גבהים של 1,800 מטר היערות נשלטים על ידי עצי אלון ענקיים. מעל 3,000 מטר, היערות עוברים לטוואי שטח של עצים ננסים ושיחים ובמבוק ננסי של צ'וסקאה, מעל 3,400 מטר זה הופך לארץ דשא אלפיני טרופי בקוסטה ריקה. הצמחיית מעל גובה 3,400 נתונים לכפור קבוע בלילה, טמפרטורות בגובה מעל 3,200 מטר יכולות להגיע ל-0 מעלות צלזיוס או מתחת, הטמפרטורה הנמוכה ביותר שנרשמה הייתה 9- מעלות צלזיוס במחנה הבסיס של הר צ'יריפו (השני בגובהו שנרשם אי פעם במרכז אמריקה). האזור נחקר בהרחבה על ידי פליאולימנולוגים כדי לשחזר את השינויים באקלים, בצמחייה ובתדרי האש. להרים יש חשיבות עולמית שכן הוא מהווה מרכז של אנדמיות עבור קבוצות צמחים ובעלי חיים רבות וכבית גידול חשוב ליונקים גדולים רבים כמו טפיר בירדי, יגואר, וציפורים שנמצאות כיום בסכנה בחלק גדול מהתפוצה שלהן כמו טוקן כתום מקור, וכן פרויקט הידרואלקטריות מיועד מאיים על קיומן של צפרדעי הגשם של טבסרה ושל זוחלים כמו איגואנה ירוקה. טפיר בירדי הנדיר נמרון מנוקד על עץ טוקן כתום מקור האנדמי לקוסטה ריקה איגואנה ירוקה ציפור מוטמוט ביערות ההררים מדיה וקבצים בנושא טלמנקה בוויקישיתוף קוסטה ריקה 2024, באתר קוסטה ריקה 2024
מיכאיל אוסנוביץ'

מיכאיל אוסנוביץ' (ברוסית: Михаил Ильич Усанович‏; 17 ביוני 1894,ז'יטומיר - 15 ביוני 1981, אלמטי). הוא היה מומחה בכימיה פיזיקלית. מיכאיל אוסנובי'ץ נולד בשנת 1914 בז'יטומיר (אז בתחומי האימפריה הרוסית כיום באוקראינה) למשפחה יהודית. אביו היה רופא שיניים. בשנת 1914 אוסנוביץ' סיים לימודים באוניברסיטת קייב. בשנת 1918 הוא התחיל ללמד במוסדות להשכלה גבוהה בעיר. עד לשנת 1920 הוא עבד במעבדה של ולדימיר ורנדסקי. בהמשך הוא עבד במפעל לייצור תרופות והיה מלמד במכון הפוליטכני של קייב. החל משנת 1930 אוסנוביץ' עבד באוניברסיטת טומסק. הוא כיהן בדרגת פרופסור, היה ראש קתדרה וממלא מקום של דקאן בפקולטה לפיזיקה ומתמטיקה. בשנת 1935 אוסנוביץ' עבר ללמד באוניברסיטה של טשקנט. החל משנת 1944 אוסנוביץ' היה פרופסור וראש קתדרה באוניברסיטה באלמטי. בשנת 1938 לאוסנוביץ' הוענק תואר "דוקטור למדעים". אוסנוביץ' היה מומחה לחקר תמיסות. בשנת 1938 הוא פרסם תאוריה על חומצות ויסודות שפיתח. באותה שנה גילברט ניוטון לואיס פרסם תאוריה דומה. על פעילותו לקידום המדע לאוסנבויץ' הוענק עיטור הדגל האדום של העמל (3 פעמים) ופרסים נוספים. אוסנוביץ' היה חבר באקדמיה למדעים של קזחסטן הסובייטי. בשנים אחרונות אוסנוביץ' כבר לא היה מלמד קורסים פרונטליים, אך היה מעורב בעבודה מחקרית ונתן הרצאות ייעודיות בתחום התמחותו. אוסנוביץ' נפטר בגיל 87 באלמטי ונטמן שם. תיאור חייו (ברוסית) עבודות של אסנוביץ'
אלכסנדר קוך

אלכסנדר קוך (באנגלית: Alexander Koch; נולד ב-24 בפברואר 1988) הוא שחקן אמריקאי. אלכסנדר קוך נולד וגדל בדטרויט, מישיגן. שורשיו הם איטלקים, גרמניים ולבנונים. קוך הוא בנם של יוסף וג'ויה קוך. יש לו שתי אחיות גדולות, אשלי ומישל. אביו היה עוזר התובע של מחוז וויין. "זה היה סוג של היכרות ראשונה שלי עם משחק, כי הייתי הולך איתו לאולם וצופה בו עובד", סיפר קוך על אביו שמת ב-2001. קוך סיים את לימודיו בתיכון גרוס פוינט סאות' בשנת 2006. קוך היה מעורב מאוד בהפקות תיאטרון מקומיות ותיכוניות. הוא למד בבית הספר לתיאטרון באוניברסיטת דפול (אנ') והופיע במספר הצגות במהליך לימודיו. בשנת 2012, הוא קיבל תואר ראשון במשחק. קוך ערך את הופעת הבכורה שלו בתור "פרנק" בסרט הקצר העצמאי של אדי אוקיף "The Ghosts" . בין 2013 ל-2015 הוא שיחק בתפקיד קבוע בסדרה של ג'וניור רני בסדרת הדרמה של CBS "בתוך הבועה", המבוססת על רומן מאת סטיבן קינג . ב-2020 הופיע בעונה החמישית של "לוציפר" בתור מושא האהבה החדש של אלה לופז, פיט דיילי. ב-2023 הופיע בסרט "מבוא לאושר" של נטפליקס בתור דאנקן, אחיה של הלן הדמות הראשית. אלכסנדר קוך, במסד הנתונים הקולנועיים IMDb (באנגלית) אלכסנדר קוך, באתר Rotten Tomatoes (באנגלית) "Grosse Pointe Park native Alexander Koch adds tense menace to 'Under the Dome' | Detroit Free Press". freep.com. נבדק ב-16 ביולי 2013. {{cite web}}: (עזרה) Meet metro Detroit native who plays scary Junior on 'Under the Dome' | Detroit Free Press | freep.com Lauren Yapalater (27 ביוני 2013). "The Moment Has Come To Be Obsessed With Alexander Koch". Buzzfeed.com. נבדק ב-16 ביולי 2013. {{cite web}}: (עזרה) "5 Questions with 'Under The Dome's' Alexander Koch". ETonline.com. 29 באפריל 2013. אורכב מ-המקור ב-5 ביולי 2013. נבדק ב-16 ביולי 2013. {{cite web}}: (עזרה) Mark Blankenship (5 ביולי 2013). "Screen Habits: 'Under the Dome' Actor Alexander Koch | Tribeca". Tribecafilm.com. אורכב מ-המקור ב-19 ביולי 2013. נבדק ב-16 ביולי 2013. {{cite web}}: (עזרה) "Alexander Koch Talks Under The Dome, Being a Stephen King Fan, and More". Collider. ביולי 2013. נבדק ב-16 ביולי 2013. {{cite web}}: (עזרה) Andreeva, Nellie (23 בינואר 2013). "Natalie Martinez & Alex Koch Cast In CBS' 'Under The Dome' Series". Deadline.com. נבדק ב-16 ביולי 2013. {{cite web}}: (עזרה) "DePaul grad goes to 'Dome' - Chicago Sun-Times". Suntimes.com. נבדק ב-16 ביולי 2013. {{cite web}}: (עזרה)
קמפאני

הקמפאני (בלטינית: Campani) היו שבט איטלקי עתיק, חלק מאומת האוסקים, דוברים בשפה האוסקית. בירידה מהרי האפנינים, הפרוטו-אוסקי התיישבו באזורי קמפניה של ימינו בתחילת האלף הראשון לפני הספירה, או אפילו לפני כן. הם ביססו עצמם שם על פני או על גבי האוכלוסייה האיטלית הקודמת ממוצא לטינו-פליסקי אפשרי. האופיקי, האאוסוני והאאורונקי שהם מאוחר יותראיצו את השפה אוסקית ואת תרבותם. מהמאה ה-7 עד ה-5 לפנה"ס, מתיישבים יוונים ההחליפו או גירשו אותם מהאזור, אך החל מאמצע המאה ה-5 לפנה"ס, האוסקי כבשו מחדש ערים רבות בחופי נפות קזרטה, נאפולי ושפלת לאטיום של ימינו. כמו גם את רוב פנים היבשה. בין הערים שנכבשו מחדש היו קימה (שנלקחה מהיוונים) וקפואה (מהאטרוסקים). מהיוונים ומהאטרוסקים לימדו את האוסקי על מוסד הפוליס, עד מהרה הבדילו את עצמם מהאנשים הדומים לסאמניטים, עד כדי כך שבמאה הרביעית לפני הספירה, פנו האוסקי לעזרתה של רומא נגד איום ההתפשטות הסמניטית (המלחמות הסאמניטיות). השם קמפאני, ששימש את הרומאים מהמאה ה-5 לפני הספירה, והגיע כנראה מהשם של קפואה, העיר המובילה של הליגה הקפואנית, אחת הקבוצות הפוליטיות הראשיות של אוסקי. היא שימשה לייעד הן את תושבי העיר עצמה והן את אלו של הערים הפדרטיביות האחרות. השטח שמסביב היה ידוע בשם Ager Campanus (קמפאניה העתיקה). בתקופת הקיסרות הרומית, כתוצאה מהארגון מחדש המנהלי של חצי האי האיטלקי, המושג קמפניה ("ארץ הקמפאני") הורחב הרבה מעבר לגבולותיו המקוריים עד שהקיף שטח גדול בהרבה הסגור בתוך החלק הדרומי של העיר. ה־Regio I Latium et Campania. קמפניה קפואה עמים קדומים של איטליה Giovanni Pugliese Carratelli, איטליה, alumna omnium terrarum, אופיסי גרפיץ' Garzanti Milano, Garzanti-Schewiller, 1990 1 Diodorus Siculus, XII.31.
גדית זהובת-כתמים

גדית זהובת-כתמים, שם מדעי: Cicindela (Cosmodela) aurulenta, הידועה בשמות העממיים: Golden-Spotted Tiger Beetle ולעיתים Blue-Spotted Tiger Beetle, היא מין של חיפושית מתת-משפחת הגדיתים במשפחת הרצניתיים. חיפושית זו ידועה בצבעיה העזים ויופיה הרב. חיפושית זו בולטת בצבעיה המתכתיים והבוהקים: צבע השלד החיצוני הוא כחול-ירוק בוהק עם 6 כתמים זהובים-צהובים על כנפי החפייה, שני כתמים אדומים-צהובים גדולים על החזה ופס אדום על שולי כנפי החפייה שבולטות בעיקר במפגש ביניהן, הראש צבוע בתערובת צבעים שונים של זהב, כחול, ירוק ואדום. צבע הגחון כחול כהה. צידי הגוף בעלי שיערות וזיפים בצבע לבן. צבעיה של הגדית הם תוצאה של צבעוניות מבנית. החיפושית ארוכה וצרה, אורכה 15–18 מילימטר. רגליה ארוכות וצרות ובעלות שערות לבנות בפרקיהן העליונים (הקרובים לגוף). היא אצנית מהירה. היא בעלת עיניים מורכבות גדולות ומחושיה חוטיים. היא בעלת לסתות גדולות המורכבות מגפי פה בצבעי שחור עם כתמים בצבעי לבן-צהוב בבסיסם. חיפושית זו היא טורפת של חסרי חוליות ולסתותיה בנויות לתפיסת טרף וביתורו. היא אצנית מהירה מאוד ורודפת אחרי טרפה. היא גם מעופפת טובה ומהירה וצדה חרקים גם באוויר. בשלב הפגית היא חופרת גומה בקרקע ושם אורבת לטרפה. היא חיה על גדות חוליות של מקווי מים כולל נהרות, ביצות מנגרובים וחופי הים. חיפושית זו מצויה באזור דרום-מזרח אסיה שבין הודו לאיי מלזיה וכוללת את ההמדינות הודו, נפאל, בהוטן, סין, אינדונזיה, מלזיה, חצי האי המלאי והאיים הסמוכים. גבולה הדרומי הוא איי בורנאו, סומטרה ובאלי. בית הגידול הטבעי שלה הוא קרקעות חוליות בגדות מקווי מים לרבות נהרות, חופי ים ומנגרובים. בעבר סווגה חיפושית זו תחת הסוג Cosmodela, אך כיום היא נמצאת תחת הסוג Cicindela ותת-הסוג Cosmodela. כיום מוכרים במין זה מספר תת-מינים: C. a. aurulenta Fabricius (תואר על ידי Fabricius ב-1801), מצוי במלזיה ואינדונזיה. C. a. juxtata (תואר על ידי Acciavatti & Pearson ב-1989), מצוי בהודו, היבשת הראשית של דרום-מזרח אסיה, דרום סין והונג קונג. C. a. flavomaculata Chevrolat (תואר על ידי Chevrolat ב-1845), מצוי בהודו, מיאנמר, סין, לאוס, קמבודיה, תאילנד, מלזיה ואינדונזיה. C. a. virgula (תואר על ידי Fleutiaux ב-1893), מצוי בנפאל, הודו, בהוטן, מיאנמר, סין, לאוס, תאילנד ווייטנאם. Arthur V. Evans, The Lives of Beetles: A Natural History of Coleoptera, Princeton University Press, 2023, ISBN 9780691236513, תמונה והסבר קצר בעמ' 14 מדיה וקבצים בנושא גדית זהובת-כתמים בוויקישיתוף גדית זהובת-כתמים, באתר NCBI (באנגלית) גדית זהובת-כתמים, באתר האנציקלופדיה של החיים (באנגלית) גדית זהובת-כתמים, באתר GBIF (באנגלית) Tiger Beetle (Cicindela) באתר Wildlife Thailand על גדיתים וצבעיהם מאת Ray Cannon תמונות: 1, 2, 3 שם הסוג "גדית" הוא לפי מונחון האקדמיה ללשון העברית, שם המין הוא בגדר הצעה לפי תרגום של השם המדעי והשם העממי. Duran, Daniel P.; Gough, Harlan M. (2020). "Validation of tiger beetles as distinct family (Coleoptera: Cicindelidae), review and reclassification of tribal relationships". Systematic Entomology. 45 (4). doi:10.1111/syen.12440.
מירב שטרן

מירב שטרן (נולדה ב-1976) היא מנכ"לית המשרד לקידום מעמד האישה והרשות לקידום מעמד האישה. בעלת תואר ראשון ושני במנהל עסקים עם התמחות ביזמות. כיהנה כמנכ"ל רשת 'דרור רז המרכז הישראלי לפילאטיס' וכסמנכ"ל בקבוצת 'Smile אינטרנט זהב'. כמו כן שימשה כיועצת עצמאית לחברות וארגונים בתחומי הפיתוח הארגוני, השירות והמכירות. בהמשך עסקה בייעוץ עסקי לנשים. בין היתר הקימה את קהילת הנשים בעלות העסקים 'עצמאית', וכן עסק המייעץ לעסקים משפחתיים תחת השם 'היהלום העסקי'. מועמדותה להובלת המשרד והרשות דווחה בצמוד לדיווח כי מנכ"לית הרשות הקודמת, איילת רזין בית-אור, נתבקשה על ידי השרה לקידום מעמד האישה מאי גולן לסיים את תפקידה. ב-18 ביוני 2023 מונתה על ידי למנכ"לית המשרד בגיל 47. בעת מינויה הייתה מנכ"לית המשרד האישה השנייה בממשלה. בפברואר 2024 מונתה על פי המלצתה של גולן גם למנהלת הרשות לקידום מעמד האישה. לאחר מינויה, בעקבות בדיקת שקוף שעלתה כי דמותה ותמונתה מוסיפים להופיע בפרסומים של חברת 'היהלום העסקי', נוספה באתר החברה הודעה המציינת כי שטרן איננה עוסקת בייעוץ או פעילה בחברה החל ממועד ממינויה למנכ"לית המשרד. אתר האינטרנט הרשמי של מירב שטרן מירב שטרן, ברשת החברתית פייסבוק אודות באתר של שטרן מיכאל שמש, המנכ"לית הבאה של המשרד לקידום מעמד האישה: מירב שטרן, באתר כאן – תאגיד השידור הישראלי, 13 ביוני 2023 מינוי המנהלת הכללית של המשרד לקידום מעמד האישה החלטה מספר 653 של הממשלה מיום 18.06.2023 מינוי מנהלת הרשות לקידום מעמד האישה החלטה מספר 1431 של הממשלה מיום 18.02.2024 שבי גטניו, שלושה חודשים אחרי המינוי - המנכ"לית ממשיכה להופיע בפרסום העסק שלה, באתר "שקוף", 21 בספטמבר 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אליפות אסיה בכדורגל נשים 2018

אליפות אסיה בכדורגל נשים 2018 (באנגלית: 2018 AFC Women's Asian Cup) היא המהדורה ה-19 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך בירדן והתקיים מ-6 עד 20 באפריל 2018. האליפות שימשה כטורניר המוקדמות לגביע העולם לנשים, שנערך שנה לאחר מכן בצרפת. מכיוון שנבחרה כמארחת, העפילה ירדן באופן אוטומטי לטורניר, אך בחרה בכל זאת להשתתף עם יתר הנבחרות במשחקי המוקדמות שהחלו באפריל 2017. האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו שוב אותן קבוצות מגמר האליפות הקודמת: האלופה המכהנת יפן ואוסטרליה. בסיום המשחק, שנערך בעמאן מול 3,065 צופים, ניצחה יפן 0-1 וזכתה בטורניר בפעם השנייה ברצף. בעקבות מיקומן כחמש הראשונות, העפילו נבחרות יפן, אוסטרליה, סין, תאילנד וקוריאה הדרומית ישירות לגביע העולם כנציגות של אסיה. אתר האינטרנט הרשמי של אליפות אסיה בכדורגל נשים 2018 (בערבית ובאנגלית) באתר קונפדרציית הכדורגל של אסיה
איפוניה

אֵיפוֹנְיָה (euphonia; מיוונית עתיקה: εὐ – טוב, ו-φωνή – צליל; לפי מילון מונחי האקדמיה ללשון העברית: נֹעַם הַצְּלִיל, ובעבר תַּנְעוּמָה) היא סידור מילים, הברות וצלילים הנעים לשמיעה, וזאת בניגוד לקקופוניה. בשירה, האיפוניה משמשת כלי ספרותי, והיא מושגת באמצעות משקל, חריזה ומצלול. הצלילים האיפוניים יותר הם התנועות הארוכות והעיצורים הרכים החוככים: ל', מ', נ', ר', ו' וי'. ידיעון האקדמיה ללשון העברית, למד לשונך, מביא דוגמה לנועם הצליל מהשיר לילות לילך מאת חיים לנסקי: לֵילוֹת לִילָךְ, לֵילוֹת לִילָךְ! רֵיחָם זָלַף – לֹא לִי, לֹא לָךְ. במוזיקה, איפוניה משמשת לציון מנגינה ערבה לאוזן השומע. הרמוניה מדיה וקבצים בנושא איפוניה בוויקישיתוף "אופוניה", האנציקלופדיה העברית (כרך ב, עמ' 48), חברה להוצאת אנציקלופדיות, תשי"א. Britannica, T. Editors of Encyclopaedia. "euphony and cacophony." Encyclopedia Britannica, February 22, 2016. https://www.britannica.com/art/euphony. למד לשונך 73, עורכת: רחל סליג, האקדמיה ללשון העברית, ה'תשס"ח–2008 ערך זה הוא קצרמר בנושא ספרות ובנושא מוזיקה. אתם מוזמנים לתרום לוויקיפדיה ולהרחיב אותו.
תישארי את

שגיאות פרמטריות בתבנית:אלבום 'סוג: אלבום אולפן' אינו ערך חוקי תישארי את הוא אלבומה הרביעי של הזמרת הישראלית יובל דיין, שיצא לאור בשנת 2024, בחברת התקליטים הליקון ארומה מיוזיק, ובהפקתו של פטריק סבג. במאי 2023 הוציאה את הסינגל "תישארי את". ובספטמבר הוציאה את הסינגל "עומדת במקום", שהגיע למקום ה-12 במצעד השבועי של מדיה פורסט. האלבום תוכנן לצאת באוקטובר 2023, והוצאתו נדחתה בשל מלחמת חרבות ברזל. במהלך אוקטובר 2023 הוציאה דיין את הסינגל "תשמרי על הלב" שנכתב לבקשת אם שכולה. לבסוף, ביוני 2024 הוציאה דיין את האלבום כשבו אחד עשר שירים, רוב השירים שבאלבום נכתבו והולחנו על ידי דיין עצמה. ביולי 2024 השיר "איפה אתה" יצא לאור לתחנות הרדיו הישראליות כסינגל שיווקי. כל השירים נכתבו והולחנו על ידי יובל דיין ופטריק סבג (למעט היכן שמצוין אחרת).  תישארי את באתר הליקון ארומה מיוזיק רינת קרמר יבלינוביץ, ‏יובל דיין בשיר חדש: "רצון להישאר נאמנה לעצמי", באתר "סרוגים", 28 במאי 2023 יובל אראל, יובל דיין – עומדת במקום, בבלוג של יובל אראל, מגזין מוזיקה ותרבות, 6 בספטמבר 2023 המצעד השבועי של מדיה פורסט, באתר web.archive.org, ‏2 באוקטובר 2023 ערוץ 7, אחרי דחייה של 8 חודשים: יובל דיין משחררת את האלבום שתוכנן לתשרי, באתר www.inn.co.il, ‏17.06.24 "תישארי את": יובל דיין חוגגת עשור של פעילות באלבום חדש, באתר www.maariv.co.il, ‏2024-06-17 יובל דיין בשיר חדש שנכתב לבקשת אם שכולה: "תשמרי על הלב", באתר www.inn.co.il קשה לכתוב דמעות: יובל דיין חשופה, בוגרת ופגיעה יותר מאי פעם, באתר www.maariv.co.il, ‏2024-07-07 יובל אראל, יובל דיין - תישארי את - יובל אראל, באתר הבלוג של יובל אראל, ‏2024-06-17 3.7.pdf, Google Docs
חגית הל-אור

חגית זברודסקי הל-אור היא מדענית מחשב ישראלית, הידועה במחקריה בתחום עיבוד תמונה, ראייה ממוחשבת ויישומי סימטריה בהתאמת תבניות וכימיה חישובית. פרופסור במחלקה למדעי המחשב באוניברסיטת חיפה. הל-אור קיבלה את שלושת תאריה מהאוניברסיטה העברית בירושלים: תואר ראשון בשנת 1985, תואר שני בשנת 1989, ותואר דוקטור בשנת 1994, עם דיסרטציה בהנחיית שמואל פלג. לאחר מחקר פוסט-דוקטורט באוניברסיטת בר-אילן ובאוניברסיטת סטנפורד, חזרה לאוניברסיטת בר-אילן ב-1997 כמרצה. היא עברה לאוניברסיטת חיפה כמרצה בכירה בשנת 1998 ובהמשך הועלתה לדדרגת פרופסור. הל-אור עבדה בשיתוף פעולה עם צוות הקורפוס של שפת הסימנים הישראלית החל משנת 2020. בעזרת השילוב של טכנולוגיית לכידת תנועה (מושן קפצ׳ר) וניתוח אשכולות השתמשו למדוד את תנועותיהם של הנבדקים כאשר הם מסמנים, על מנת לבדוק האם קיימים דיאלקטים בשפת הסימנים הישראלית אצל חלק מהמשתתפים. בשיתוף עם ינשי ליו (אנ'), קרייג ס. קפלן ולוק ואן גול, הל-אור היא מחברת הספר "Computational Symmetry in Computer Vision and Computer Graphics" (הוצאת Now Publishing, 2009). אתר האינטרנט הרשמי של חגית הל-אור (באנגלית) Hagit Hel-Or, באתר אוניברסיטת חיפה (באנגלית) חגית הל-אור, באתר פרויקט הגנאלוגיה במתמטיקה חגית הל-אור, באתר dblp חגית הל-אור, באתר גוגל סקולר Hagit Hel-Or, cs.haifa.ac.il About - Hebrew, The Corpus of ISL ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חגית הל-אור".
דווין נקודה

דווין נקודה (Devyn Nekoda) (נולדה ב-12 בדצמבר 2000) היא שחקנית ורקדנית קנדית. היא הופיעה במספר סדרות טלוויזיה מגיל צעיר, היא ידועה בעיקר בזכות הופעתה בסרט "צעקה 6". נקודה נולדה וגדלה ליד ברנטפורד, אונטריו, קנדה. היא למדה ריקוד, קרקס, והתעמלות ושיחקה כדורגל. היא התחילה לרקוד בגיל שנתיים בסימקו, אונטריו. בשנת 2016 היא הופיעה בסדרה "בקסטייג'" בתפקיד הראשי בתור ונסה. בעבר היה לה גם תפקיד בתור ארלין בסדרה הקנדית "דגראסי: הדור הבא". בשנת 2020 היא הופיעה בסדרה "מפלי אוטופיה" בתפקיד הראשי. בשנת 2014 הייתה לה תפקיד אורח בתוכנית הטלוויזיה הקנדית "נולדו לרקוד". בשנת 2021 היא החלה להופיע בעונה הראשונה של התוכנית של נטפליקס, ג'יני וג'ורג'יה בתור ריילי. בשנת 2022 הופיעה בסרט הקומדיה המוזיקלי של דיסני "סניקרלה", סיפור סינדרלה המתקיים במאה ה-21. ב-2023 הופיעה נקודה בסרט צעקה 6 בתור אניקה קאיוקו, סטודנטית באוניברסיטת בלקמור. באותה שנה היא גילמה את טס בסדרת הטלוויזיה האמריקאית "משמרת החגים" בערוץ רוקו. באפריל 2024 היא הצטרפה לצוות השחקנים של סרט האימה "מרושע". Marsh, Calum (12 במאי 2022). "'Sneakerella' Star Devyn Nekoda Talks Sneaker Culture and Pretending Toronto Is New York". Complex.com. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) "Devyn Nekoda". cbc.ca. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) Echebiri, Chike (10 במרץ 2023). "Scream VI' Cast and Character Guide: Who's Who in the Slasher Sequel". Collider. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) Sherlock, Ben (7 במרץ 2023). "Scream 6 Cast & Character Guide". Screenrant.com. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) Simonpillai, Radheyan (14 במאי 2022). "Podcast: Sneakerella actor Devyn Nekoda and the Kids in the Hall". Nowtoronto.com. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) "The Movie Podcast: Interview with actress Devyn Nekoda of Disney's Sneakerella, Utopia Falls and Georgia & Ginny". podcasts.apple. 11 במאי 2022. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) "Canadian actor Devyn Nekoda on starring in 'Scream 6'". Globalnews.ca. 10 במרץ 2023. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) "WOULD DEVYN NEKODA SURVIVE 'SCREAM VI' IRL?". Hercampus.com. 10 במרץ 2023. ארכיון מ-10 במרץ 2023. נבדק ב-10 במרץ 2023. {{cite web}}: (עזרה) Emlyn Travis, Teri Hatcher is a writer searching for her merry meet-cute in How to Fall in Love by the Holidays trailer. Entertainment Weekly, October 31st, 2023. Grobar, Matt (1 באפריל 2024). "Kathryn Hunter, Mary McCormack, Rachel Blanchard & More Join Dakota Fanning In Paramount Horror Pic 'Vicious'". Deadline Hollywood. נבדק ב-1 באפריל 2024. {{cite web}}: (עזרה) נקודה דווין נקודה, במסד הנתונים הקולנועיים IMDb (באנגלית) דווין נקודה, ברשת החברתית אקס (טוויטר) דווין נקודה, ברשת החברתית אינסטגרם דווין נקודה, ברשת החברתית טיקטוק דווין נקודה, סרטונים בערוץ היוטיוב
מחנה סכורל

מחנה המעבר המשטרתי סכורל (בהולנדית: Schoorl) היה במקור מחנה צבא הולנדי בין השנים 1939–1940 ומחנה ריכוז נאצי בין השנים 1940–1941 ליד הכפר סכורל בהולנד. המחנה נבנה בשנת 1939 כמחנה צבא הולנדי. גרמניה הנאצית כבשה את הולנד ממאי 1940 ושלטה בה עד מאי 1945. בין האסירים במחנה סכורל היו אנשים מהולנד, אנגליה, בלגיה וצרפת. לאחר מספר חודשים שוחררו הצרפתים והבלגים. בספטמבר 1940 הועברו האסירים האנגלים למחנה גרמני בעיר טושק בפולין. היהודים הראשונים שנתפסו במהלך מעצרי פברואר 1941 ב-22–23 בפברואר 1941 בכיכר יונאס דניאל מאייר באמסטרדם הועברו למחנה במשאיות צבאיות. הקבוצה של 425 איש נשארה במחנה ארבעה ימים והועברה למחנה הריכוז בוכנוואלד וביוני 1941 הועברו למחנה הריכוז מאוטהאוזן. רק שניים מקבוצה זו שרדו את המלחמה. עבור כ-1,900 איש היה זה המחנה הראשון בו היו עצורים לפני שהועברו למחנות אחרים. יותר מ-1,000 מהם לא שבו, בעיקר יהודים ואסירים פוליטיים. המשטר במחנה היה מתון בהשוואה למחנות ההולנדים האחרים. לא היו עבודת פרך ומזון סופק בכמות שלא הביאה לידי מוות ברעב. באוקטובר 1941 נסגר המחנה על ידי הגרמנים מכיוון שהמחנה היה קטן מדי ונמצא בין דיונות. לא היה קל להגדיל אותו. חלק מהאסירים שוחררו, אך רובם הועברו למחנה הריכוז אמרספורט ו-25 נשים הועברו למחנה הריכוז ראוונסבריק. עד תום המלחמה השתמשו במחנה סכורל מיליציות של הוורמאכט וארגון טודט בתור בסיס. לאחר המלחמה שימש המחנה לכליאת חברי התנועה הלאומית-סוציאליסטית בהולנד (NSB). המחנה נהרס ב-1950. המפקד הראשון של מחנה סכורל היה אונטר-שטורמפיהרר אס אס ארנולד שמידט. החליף אותו אונטר-שטורמפיהרר אס אס יוהאן פרידריך שטבר (Stöver). אונטר-שטורמפיהרר אס אס קרל פטר ברג היה מפקד המחנה מיוני 1941 ועד לסגירתו באוקטובר 1941. מחנה סכורל (Het Kamp Schoorl) – ספר בהולנדית מאת אלברט בור (Boer), העוסק בהיסטוריה של המחנה. מדיה וקבצים בנושא מחנה סכורל בוויקישיתוף "Kamp Schoorl". www.4en5mei.nl. Kamp Schoorl (אורכב 01.06.2009 בארכיון Wayback Machine) "Nederland in de Tweede Wereldoorlog – Kamp Schoorl". www.tweede-wereldoorlog.org. נבדק ב-2022-10-18. Boer, Albert (2007). Het Kamp Schoorl. The Hague: Conserve, Uitgeverij. ISBN 978-90-5429-240-1. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.